JohanHeinsen/ENO huggingface dataset:
Odense Adresse-Contoirs Efterretninger, 1809-10-27
Rygtet siger, at Østerrig skal lukke sine Havne for Engelland, afstaaer Triest og den største Deel af Litorale til Jtalien, Østerrig indtil Linz til Bayern, begge Gallizier til Pohlen. hvori en Fransk Prinds bliver Konge, nogle Kredse af Bøhmen til Sachsen, som tillige faaer en Naboe=Provinds til Gotgjørelse, og Salzburg samt Jnnviertel, som tilligemed Tyrol skal være Appanage for den Bayerske Kronprinds, der formæler sig med en Østerrigsk Erkehertuginde. Fremdeles betaler Østerrig 80 Millioner Gylden inden 6 Maaneder, og saalænge holder Frankerig Vien, Østerrig og Steyer mark besat, men rømmer straxUngern, Karnthen og Mahren. For alle disse Opofrelser faaer Østerrig andensteds nogen Skadesholdelse. Et Beviis paa Fredens Gjenoprettelse, sikrere end alle disse ustadige hinanden modsigende Beretninger, afgiver uden Tvivl Troppebevægelserne i de Franske Armeer, der synes at bebude en snar Tilbagemarsch til Frankerig. J denne Hensigt skulle flere Regimenter alt være brudte op fra deres Qvarterer, og mange Keiserlige Generaler og Adjutanter have begivet sig paa Veien til Paris. Man træffer endog Anstalter til at transportere de syge Franskmænd fra Vien, og Gensdarmeriet er gaaet tilbage til Bayern. Paa alle Stationer holdes Postheste i Beredskab til Keiser Napoleons Tilbagereise. Hs. Majestæt var imidlertid endnu den 14de d. M. paa Schønbruun.
Odense Adresse-Contoirs Efterretninger, 1809-10-27
Det Rygte, at Rusland og Tyrkiet skulde have sluttet en uventet Fred, gjenkaldes som aldeles ugrundet.
Odense Adresse-Contoirs Efterretninger, 1809-10-27
Krigs-Efterretninger. J Frankerig oprettes tvende Leire ved Dünchirken, og Boulogne. Forresten drage Tropperne sig bort fra Rigets nordlige Grændser, hvoraf det synes, som intet nyt Angreeb var at befrygte af Engellænderne. Disse forøge Vlietingens Fæstningsværker, og befæste alle Punkter, paa Walcheren, hvor en Landgang kunde være muelig.
Odense Adresse-Contoirs Efterretninger, 1809-10-27
J Spanien holde de sig ganske uvirksomme hiin Side Tajo=Floden. Man siger, de vente Understøttelse fra Portugal. Cuestals Armee havde ogsaa forskandset sig ved ovennævnte Flod, og søgde at gjøre de Franske Overgangen stridig. Men den 8 August rykkede Hertugerne af Dalmatien, Elchingen og Treviso forenede imod Spanierne. Det 18de og 19de Dragon-Regiment fik befaling at forcere Overgangen. J Hertugernes og den øvrige Hærs Paasyn satte de under en heftig Kanonild over Floden, og nedsablede de fjendtlige Kanonerer, samt Jnfanteriet, der skulde dække disse. Nu brød 4000 Mand Spansk Kavallerie under Hertugen, af Albuqverqve frem fra Landsbyen Aputan; men de to tapre Franske Regimenter angrebe og forjoge paa Øieblikket denne overlegne Magt, og forbleve Herrer af Valpladsen. Ogsaa i Arragonien ere Jnsurgenterne ved Klosteret St. Johan de la Pegna efter en hidsig Modstand, med betydeligt Tab slagne af General Musnier, hvorpaa dette Kloster blev lagt i Aske, saa nær som Kapellet, hvori 32 gamle Arragoniske Kongers Gravminder findes. General Suchet havde befalet at skaane disse, og stiftede her til evig Tid en Sjelemesse. Herpaa rensede de Franske Tropper Naboe=Egnene, som havde gjort Opstand, og ødelagde en Deel ulydige Smaastæder og Klostere. Uagtet Fortet Montion i allerede i August Maaned var i de Franskes Magt, forsvarede Girona sig dog endnu i Begyndelsen, af d. M. Blake gjorde den 26de f. M. et Forsøg, som ganske mislykkedes, paa at kaste Levnetsmidler ind i denne Fæstning. De Franske fratoge ham 600 belæssede Muulæsler, og 1000 Beder og Oxer, og hans Tropper maatte tilfærdi, gen trække sig tilbage med Tab af over 500 Mand. Jmidlertid ankommer idelig Forstærkning til den Franske Arme i Spanien. Allene for igien at komplettere de Würsburgske Tropper sammesteds, ere 300 Mand i d. M. bortsendte fra deres Fædreland. Tyrolerne sende deres Patrouiller indtil Pluden; Linda u sættes i Stand til at forsvare sig imod dem. J Berchtolsgaden, hvorfra de dog nu af Bayrerne ere fordrevne, reqvirerede de Læder og Klæde, som de for en Deel betalte med andensteds fra ranet Salt og Brænde. En vis Cramer i Hallein, som de troede havde ophidset Landets Beboere imod dem, blev bortført til Jnnspruck. Herpaa forlangte de, at Berchtolsgaden skulde gjøre fælleds Sag med dem, og stille 150 Mand. Man søgde at forhale Opfyldelsen af denne Fordring, saa længe som mueligt, i Haabom en hurtig Befrielse, som da og indtraf. De offentlige Tidender levere 2 Proklamationer fra den velbekjendte Hr. Hofer. J den ene klager han over den Lunkenhed, hvormed man bevæbner sig, og erklærer Alle og Enhver, der vise sig forsømmelige i Fædrelandets Forsvar, for sammes Fjender, som han til sin Tid agter at angive for Hs. Keiserlig Østerrigske (!) Majestæt. J den anden klager han over at saa faa Afgivter udredes til Statens Kasser, og truer de slette Betalere med Exekution.
Odense Adresse-Contoirs Efterretninger, 1809-10-27
J Bern har man fundet en med adskillige hemmelighedsfulde Figurer udsiret Fane. De herover anstillede Politie Undersøgelser have givet Anledning til at en Garnison er bleven lagt ind i Hovedstaden, og adskillige Personer, ere arresterede. J Forhøret over disse har man opdaget, at nogle Afsindiges Projekter ere strandede.
Odense Adresse-Contoirs Efterretninger, 1809-10-27
J Tydskland har Hertugen af Abrantes (Junots, Armeekorps forladt sin forrige Stilling i Sachsen, Franken og Bayreuth, og trukket sig til Hanau og FuldaMarskallens Hovedqvarteer skal komme til Frankfurt am Main.
Odense Adresse-Contoirs Efterretninger, 1809-10-27
Holland. Den nylig indførte Arvedel i Kongeriget Holland bestaaer af den gamle Adel, for saavidt samme bekræftes af Kongen, og af dem, Hs. Majestæt ophøier i Adelstand. Titelen Hertug eller Fyrste skal slet ikke uddeeles; Titelen Greve og Baron skal kuns være personlig. Alle Adelige have Jagtret i det hele Departement, hvori de boe, Greverne og Baronerne i det hele Kongerige. Adelige maae ikke ansættes ved det borgerlige Militære uden som Officerer. De halve af Departements=Raaderne i det mindste skulle være adelige. J Kollegierne have disse Rang for de Uadelige, som ere i samme Embede &c.
Odense Adresse-Contoirs Efterretninger, 1809-10-27
Blandede Efterretninger. Frankerig. Hertugen af Ragusa (Marmont) og Generalerne Bertrand og Lebrun, Keiserens Adjutanter, ere komne til Paris.
Odense Adresse-Contoirs Efterretninger, 1809-10-27
General Menou er udnævnt til Gouvernør i Venedig, og General Vial til Kommandant over Tropperne i det sydlige Tyrol. Ligeledes Grev Montalivet til Fransk Jndenlands Minister, og General Mole til General-Direktør over Broerne og Landeveiene i Frankerig.
Odense Adresse-Contoirs Efterretninger, 1809-10-27
J Courtray have 10 Oldinge, hvis Alder tilsammen lagt udgjorde 850 Aar, fornylig løbet Veddeløb.
Odense Adresse-Contoirs Efterretninger, 1809-10-27
Keiseren har benaadet 16 Desertører, som vare dømte til at skydes.
Odense Adresse-Contoirs Efterretninger, 1809-10-27
J Tordenbjergs-Departementet har Præfekten bekjendtgjort, at de Konskriberede for Aarene 1806, 7, 8, 9 og 10 som ikke ere indkaldte til Armeerne, ere frie, og at intet nyt Kontingen herefter udskrives af disse Klasser. Gamle Mænds Sønner, Forældreløses ældste Sødskende, Enker eneste Sønner a. kunne gjøre Fordring paa den Gunst, at blive tilbage ved Regimenternes Depoter.
Odense Adresse-Contoirs Efterretninger, 1809-10-27
Den berømte Jtalienske Konstner Canova faaer 600,000 Franks for at støbe Napoleons kolossale Billedstøtte i Bronce.
Odense Adresse-Contoirs Efterretninger, 1809-10-27
Keiseren har foræret Schafhausen to 8pundige Kanoner, som denne Kanton havde bedet Hs. Majestæt at lade støbe i Strasburg.
Odense Adresse-Contoirs Efterretninger, 1809-10-27
Engelland. Det nye Ministerium er endnu ik kommet i Stand. Hr. Percival er den eneste, hvis Udnævnelse til første Skatkammer=Lord, eller Premier=Minister, Kongen har bifaldet. Hs. Majestæt skal have yttret stor Mishag over den sidste Minister-Duel. Lord Castlereagh har for havt en lignende Affaire. Der hersker fort varende skrækkelige Sygdomme iblant Engellænderne paa Walcheren.
Odense Adresse-Contoirs Efterretninger, 1809-10-27
J Portsmouth bygges et 74 Kanonskib, som skal hedde Talavera. Staden London har besluttet, hverken at illuminere eller at smause paa Kongens 50aarig Regjerings Jubilæum den 25de d. M., men derimod at sammenskyde en Kapital, for at befrie saa mange fangne Skyldnere som mueligt. Man haaber, Hs. Maj. selv vil bidrage til denne ædle Maade at celebrere hans Fest paa Holland. Gesandten ved det Preussiske Hof, Baron v. Goldberg, er kommen tilbage til Amsterdam. Der er udstædt en General-Pardon for de Desertører fra den Hollandske Division i Tydskland, som vende tilbage for den 30 Novbr.
Odense Adresse-Contoirs Efterretninger, 1809-10-27
Det litterære Selskab i Leyden havde udsat en Præmie for det beste Digt til Spinozas Ære; men de indkomne Forsøg vare ikke tilfredsstillende. Nu udsætter det en Priis for det beste Hædersdigt over Boerhave og Erasmus.
Odense Adresse-Contoirs Efterretninger, 1809-10-27
Tydskland. Hr. v. Marboeuf er reist tilbage fra Dresden. Hs. Majestæt forærede ham en kostbar Tabatiere. Ved Dresden indstilles Fæstningsarbeidet.
Odense Adresse-Contoirs Efterretninger, 1809-10-27
Den Kongelige Sachsiske Familie, som endnu opholder sig i Leipzig, er nu indbuden til at vende tilbage til Hovedstaden. Til Sachsen ankomme idelig mange Desertører fra Bøhmen, som søge at unddrage sig Krigstjenesten.
Odense Adresse-Contoirs Efterretninger, 1809-10-27
Keiser Napoleon har taget Positionen paa Simmeringsbjerget, der skiller Nedre=Østerrig fra Steyermark, i Øiesyn. Hs. Maj. har befalet at Pladskommandanten i Vien, Hr. Mariage, skal afløses fra sin Post, og stilles for en Kommission, der skal undersøge, om han har kjendt, eller gjort sig Umage for at kjende sin Sekretair, den nylig som Forræder skudte Gueniards, Karakteer før han betroede ham en saa vigtig Post, hvori han kunde lære at kjende Armeens Details. Videre, om han har vidst, at dette Menneske alt længe var ilde berygtet a. Overhovedet skulle alle kommanderende Officerer være ansvarlige for de Mennesker, til hvilke de betroe sig.
Odense Adresse-Contoirs Efterretninger, 1809-10-27
Franske Sapeurs ere nu færd med at sprænge Viens Fæstningsværker. Prindsen af Pontecorvo er ankommen til Vien. J denne Hovedstad er Jndqvarteringen hos de Store overordentlig stærk, saasom mange Franske Tropper, der før kamperede, nu skulle kantonnere. En Deel Herskaber komme med Fransk Tilladelse tilbage, for at bringe deres huuslige Anliggender i Orden.
Odense Adresse-Contoirs Efterretninger, 1809-10-27
2 Würtembergske Soldater bleve i Vien myrdede. En uskyldig Mistænkt sad arresteret, da man til Lykke opdagede Morderen.
Odense Adresse-Contoirs Efterretninger, 1809-10-27
Dr. Schneider sidder endnu paa Raadhuset i Lindau, hvor Undersøgelserne angaaende Jnsurrektionen bestandig fortsættes. Til de Opdigtelser, hvormed man søgde at ophidse Tyrolerne, hørte og den Urimelighed, at Russerne havde vundet en stor Seier over de Franske. En Deel af de Schillske Officerer indkaldes i de offentlige Tidender til at møde i Stargard i seneste den 6 December d. A. Kl. 10 Formiddag, for at forsvare deres Undvigelse. J andet Fald blive deres billeder opslagne paa Galgen, og deres Formue konfiskeret.
Odense Adresse-Contoirs Efterretninger, 1809-10-27
Berlin havde i f. A. en Folkemængde af 145,941 Mennesker, foruden Garnisonen. (1805 før Krigen talte denne Stad 155,707) Husenes Antal er 7,212 (102 færre end 1805).¬
Odense Adresse-Contoirs Efterretninger, 1809-10-27
J Juli 1808 havde Potsdam ligeledes foruden de Militaire 26,980 Jndvaanere.
Odense Adresse-Contoirs Efterretninger, 1809-10-27
Den berømte Skuespildigter og Skuespiller Aug. Vilh.
Odense Adresse-Contoirs Efterretninger, 1809-10-27
Jffland glæder for nærværende Tid Lübeck med sin Nærværelse. Han er født 1759 i Hannover. En uimodstaaelig Drivt til hans Konst, der allerede yttrede sig hos det 4aarige Barn, førte ham i hans 18de Aar til Theatret i Gotha hvor han strax udmærkede sig, og vandt den berømte Skuespiller Eck hoffs Digteren Gotters og flere udmærkede Mænds Yndest og Venskab. 1779 gik Jffland til Theatret i Mannheim. Her opførtes 1781 hans første Skuespil, Forbrydelse af Ærgjærrigheds1796 tvang Revolutions=Krigen denne Musernes fredelige Yndling til at forlade Mannheim. Han har siden spillet Gjæsteroller paa forskjellige Theatre, især i Weimar og Hamborg, og udnævntes af Kong Fredrik Vilh. 1. til det Berlinske Nationaltheaters Direkter. Hans samtlige Dramatiske Værker udgjøre 16 Bind, og ere udkomne hos Goschen i Leipzig fra 1798 til 1802.
Odense Adresse-Contoirs Efterretninger, 1809-10-27
Spanien. En Deel af Cuestats Officerer ere arqvebuserede for Frighed.
Odense Adresse-Contoirs Efterretninger, 1809-10-27
Hertugen af Elchingen er med sin hele General=Stal ankommen til Madrid.
Odense Adresse-Contoirs Efterretninger, 1809-10-27
Rusland. Finland har i 6 Aarhundrede tilhørt Sverrig. Før var det en Moskovittisk Provinds, og i ældste Tiden havde det sine egne Storhertuger.
Odense Adresse-Contoirs Efterretninger, 1809-10-27
Staden Minsk i Lithauen er næsten ganske afbrændt Skaden vurderes til 4 Millioner Polske Gylden. Hele Landet har desuden udstaaet meget af Uveir. Hagel at 2 1/2 Pd. Vægt have dræbt endeel Mennesker og mange Kreature.
Odense Adresse-Contoirs Efterretninger, 1809-10-27
Udenlandske Efterretninger. Den 9 Octbr. er de Konal. Høihed Kronpindsesse Caroline bleven konfirmeret i Kiel.
Odense Adresse-Contoirs Efterretninger, 1809-10-27
Helsingøer den 20 Octbr. Den ene Jagt, ladet med Kobber og Jern, som Fjenderne d. 17de vare paa Jag efter ved Gilleleie kom i Dag op og seilede til Kbhvn, under Kutteren Svalens Konvoi. Fienderne, som vare ombord paa den, have visselig fanget brudne Pander inden de forlode den da deres Jammerskrig hørtes lydelig ved de ve tilsigtede Skud fra Landet. Den anden Jagt, de toge, var ladet med Svovl og 4 til 500 Sabler.
Odense Adresse-Contoirs Efterretninger, 1809-10-27
Søelieut. Holsten har d. 17 bragt til Kiel en Prise, som blev afskaaret fra den engelske Konvoy i Beltet. Det Kongl. Danske Kancellie har bekjendtgjort, at Udgiveren af Bladet, hvad jeg skrev det skrev jeg, Revisions Assistent i det Kgl. Vestindiske Guineiske Rente og Gen. Toldkammer, Niels Tønder Lund Gunnerus, er i Overensstemmelse med 18 §. i Forordningen af 27 Septbr. 1799, sat under offentlig Tiltale for Overtrædelse af bemeldte Forordning.
Odense Adresse-Contoirs Efterretninger, 1809-10-27
J denne Tid tilrides den saakaldte Dandser, en hvid skimlet Hoppe, som baade af Skabning og Gang er det skjønneste Dyr i Kongens Stalde.
Odense Adresse-Contoirs Efterretninger, 1809-10-27
Man har i seneste Tid mellem vore Uniformer øinet er ny, nemlig Uniformen for kongelige Kourerer. Den er: blaae Kjole med sorte Fløiels Rabatter og Opslag, rød Kant og rødt Underfoder, blaae Pantalons, brede flyngede Epauletter i Form af Skulderklapper, Portopee af Guld med blaat, Chacot af lakeret Læder med rødtoppet hvid Fjær og Sølvplade med Kgl. Vaaben og Jndskrivt: "Kongelig Koureer. Den eneste, som man hidtil har seet i denne Uniform, er Koureer Hr. Røsler, der i 1807 udmærkede sig blant andet ved at befordre den norske Brevsæk tvers over det af Engellænderne bespændte Farvand.
Odense Adresse-Contoirs Efterretninger, 1809-10-27
I Kjøbenhavns Adresseavis er bekjendtgjort fra Bornholms Lands-Comtoir, at endeel private Breve, som ere afsendte fra Kjøbenhavn i Septbr. Maaned med bornholmske Fartøier, hvilke ere blevne opbragte af Fjenden, ere ankomme til Kbhvn. fra Sverrig, alle aabnede; og blive i samme Stand, som de der ere ankomne, afsendte under Kouvert til Gouvernementet paa Bornholm. Vedkommende kunne erfare paa Bornholms Lands-Comtoir ved Rentekammeret, om nogle af dem afsendte Breve maatte være deriblant, naar de melde sig efter Klokken 10 Formiddag. Pakker og andre Vare, som vare afsendte med ovenmeldte Breve, ere formodentligen forblevne hos Fjenden.
Odense Adresse-Contoirs Efterretninger, 1809-10-27
Under 13 Octbr. d. A. er Peter Jsaachsen i Kristiansand af Hs. Maj. bleven erkjendt som de forenede nordamerikanske Staters Vicekonsul i Norge, for Strækningen fra den svenske Grændse til Lindesnæs, og Henrik Jensen i Bergen i samme Egenskab for Strækningen fra Lindesnæs til Trondhjem.
Odense Adresse-Contoirs Efterretninger, 1809-10-27
I Aften opføres paa Theatret i Odense af et Tydsk Skuespillerselskab: Aarsdagen Prolog med Sang, Kaldet, Lystspil i een Art, og til Slutning Studenterstregerne, eller Pharaonis Datter med den lille Moses. J et Kjøbenhavnsk Blad læses nogle Ord til Forsvar for Landprangere, og anføres blant Andet: at naar de ikke ere alt for overdrevne i deres Fordringer, saa kunne de mueligen lige saa got taales paa Landet, som man taaler Høkerne i Kjøbstæderne. - Da det ikke er bekjendt, at Lovene imod Landprang ere ophævede, burde man mindste anbefale en Næringsgreen paa en Tid, da den for Borgerklassen og de fleste Kjøbstæd-Jndvaanere er en tidobbelt Landeplage, som desværre, ikke trænger til Opmuntring, men er i saadan Flor, at Enhver, der enten ikke duer til andet eller ikke kan finde anden Fortjeneste, vælger dette i moralsk og politisk Henseende lige sørgelige Omstrøiferliv. Hvis Prangerne endda igjen udsolgte Levnetsmidlerne til enkelt Mand; men neyl det er kuns for Udførselen, og for den ene, der opkjøbes og lægges Beslag paa; derfor møder man daglig paa Veiene hele Karavaner af disse Smør=Flæsk- og KornForraad, medens man forgiæves trygler Landmanden om at sælge til Huusforbrug. Det er borttinget, eller, Vi har Jntet, er det Svar, som næsten allevegne møder. Og dog skal ogsaa denne lave lovstridige Haandtering, der ene er udklækket og fredet af Vindesyge, undskyldes og besmykkes. Sømmer det saaledes Patrioten at virke til Landets sande Gavn, Eller er det at handle i en faderlig Regjerings Aand, hvis Love alle sigte til at fremme det almindelige Vel? Ved Tallotteriets 791 Trækning i Wandsbeck udkom: Nr. 42, 43, 80, 28, 14.
Odense Adresse-Contoirs Efterretninger, 1809-10-27
Avertissements. Skiftet efter afdøde Skolelærer Petersen af Brylle bliver foretaget i Brylle Skole Onsdagen den 15 Novbr. førstkommende, om Formiddagen Kl. 10, og bliver Skiftet samme Tid og Sted optaget til Slutning; hvilket herved bekjendtgjøres til alle Vedkommendes Efterretning. Verninge Præstegaard den 24 Octbr. 1809.
Odense Adresse-Contoirs Efterretninger, 1809-10-27
Paa S. T. Hr. Stiftsprovst Tostrups Vegne J. Balslev, Sognepræst til Verninge.
Odense Adresse-Contoirs Efterretninger, 1809-10-27
Tirsdagen den 7 Novbr. førstkommende, om Formiddagen Kl. 11, bliver efter Eierens Forlangende ved een eneste Auction bortsolgt til Nedbrydelse det udi Bager Froms forhen tilhørende Løkke uden for Vester Port beliggende Huus, bestaaende af 5 Fag, Muur og Bindingsværk, med 8 Fag Vinduer; Alt brugbart til Opreisning paa et andet Sted; hvilket bekjendtgjøres, saavelsom og at Auctionen holdes paa Stedet. Odense den 27 Octbr. 1809. Bendz.
Odense Adresse-Contoirs Efterretninger, 1809-10-27
Fredagen den 3 Novbr., om Formiddagen Kl. 10, laden Hans Simon Andersen paa gl. Tallerupgaard i Tommerup Sogn ved offentlig Auction bortsælge 3 a 4000 Tagsteen og 2 a 3000 Muursteen, 6 dobbelte VinduesKarme, samt endeel Ind= og Udboe, hvoriblant et moderne Chatol, nogle Stole og Borde med mere; hvilket herved bekjendtgjøres. Odense Herreds-Contoir den 26 Octbr. 1809. C. A. Falbe.
Odense Adresse-Contoirs Efterretninger, 1809-10-27
Fra Hans Stormgaards Enke i Kiøng er for omtrent 3 Dage siden bortbleven en graae Hest, med for det meste hvidt Hoved. Opdageren af bemeldte Hest vil imod en Douceur aflevere den til Oventegnede.
Odense Adresse-Contoirs Efterretninger, 1809-10-27
Paa min Reise til Kjøbenhavn er en rødrygget Koe 6 a 3 Aar gl. bortløbet fra mig ved Nyborg, Natten mellem den 3 og 4 Octbr., hvorpaa var klippet Bogstaverne H. V. Hvem ovennævnte Koe skulde være kommen til, ombedes at have den Godhed at underrette min Kone derom i Munkeboe ved Kjerteminde, som betaler Omkostningerne. Munkeboe den 8 Octbr. 1809. Jens Hvid.
Odense Adresse-Contoirs Efterretninger, 1809-10-27
Udi Gaarden No. 1 ved Svendborg Byes Gerrits Port bliver Tirsdagen den 31 Octbr. næstkommende, om Formiddagen Kl. 10 Slet, foretaget offentlig Auction over endeel Boeskab og Senge=Klæder, saavelsom og over et næsten nyt Brændeviinstøi, bestaaende af en Kobber=Kjeddel paa 7 Tønders Rum, med Laag, Hat og Piber, Alt over 800 Pds. Vægt, samt en Svaletønde af behørig Størrelse; Alt efter de Konditioner, som nærmere paa Auctionsstedet vorde bekjendtgjorte. Thorsing Slot den 17 Octbr. 1809. efter Ordre C. C. Leth.
Odense Adresse-Contoirs Efterretninger, 1809-10-27
En Student, som nyelig har erholdt sin Examen Artium ønsker sig til 1 Novbr. en Huus=Lærer=Kondition. - Foruden academiske Videnskaber kan han og give Jnformation i Fransk og Tydsk. - Man ville behage desangaaende at henvende sig til undertegnede. Bogense den 18 Octbr. 1809. N. la Cour.
Odense Adresse-Contoirs Efterretninger, 1809-10-27
Kapitain ved 3die Komp. i Fyenske Jnf. Regts. 3die Bataillon, cantonerende, i Bogense.
Odense Adresse-Contoirs Efterretninger, 1809-10-30
Freden mellem Frankerig og Østerrig er sluttet paa Jenaslagets Aarsdag, paa den i Historien nu i dobbelt Henseende mærkværdige 14 October. -
Odense Adresse-Contoirs Efterretninger, 1809-10-30
Flere officielle Beretninger bevidne det. Monitøren af 21de d. M. bekjendtgjør Fredsslutningen, og allerede Dagen før forkyndte 100 Kanonskud Pariserne samme. Efter Fyrsten af Neuschatels Ordre bleve Vienerne strax den 14de ligeledes ved Artilleriesalver underrettede om denne glæde. lige Begivenhed, som ventes snart at ville gjøre en Ende paa deres Trængsler.
Odense Adresse-Contoirs Efterretninger, 1809-10-30
Om Fredens Betingelser er endnu intet Officielt bekjendtgjort. Følgende Beretning udgives imidlertid ogsaa for at have Authenticitet: "Østerrig aftræder Nye-Gallizien, en Deel deraf til Varschau, eller, som det er blevet Sædvane at kalde det, Pohlen; Resten til Rusland. Fremdeles Kystlander, Nordlig til Agram, samt Salzburg. Angaaende Jnviertel er man endnu i Uvished. Hvad der er leveret i Natura, skal fradrages Krigs-Kontributionerne. Andre Efterretninger, der udentvivl ere af samme Gehalt, som de fleste af dem man i senere Tid har læst, melde, at Sachsen faaer en lille Deel af Bøhnien, men afstaaer derfor Varschau, som forenet med det Østerrigske og en Deel af det Russiske Pohlen, ophøies til et Kongerige, og faaer en Tydsk Prinds til Behersker. Tiden vil vel snart lære, hvad der er sandt i alle disse Rygter.
Odense Adresse-Contoirs Efterretninger, 1809-10-30
Keiser Napoleon siges allerede at være afreist fra Schønbrun den 15de d. M. Andre forsikre at Hs. Majestæt endnu den 18de opholdt sig sammesteds, og atter Andre berette, at han den 18de om Morgenen tidlig ankom til Passau, hvor han strax steeg til Hest, for at besee de nye vidtløftige Fæstningsværker, og hvorfra han maaskee torde tage Veien til Salzburg. Saa meget er vist, at Hoffet i Bayern har belavet sig paa at modtage Keiseren, paa Lystslottet Nympsenburg, hvor han den 20de endnu ikke var ankommen, og at alle Bayerske Poststationer, have Ordre at holde 100 Kjøre og 14 Rideheste i Beredskab til Hs. Majestæts Befordring. Det hedder og, at Fyrsten af Neuschatel og Wagran (Alexander Berthier, bliver nogle Dage længere tilbage paa Schønbrunn, formedelst det Meget, der endnu er at foranstalte i Henseende til den store Armee.
Odense Adresse-Contoirs Efterretninger, 1809-10-30
Jfølge Freden skulle de Franske Tropper alt have trukkesig ud af Mæhren, og Østerrigske i deres Sted under Folkets Jubel der være indrykkede. Ogsaa det 3de Franske Armeekorps i Franken under Hertugen af Abrantes (Junot, fik den 18de d. M. tilligemed Efterretningen og Freden Ordre at bryde op til Rhinen, og satte sig alt den 20de i Bevægelse. Fra Bøhmen meldes, at man der med Bestemthed forsikrer, at Keiser Franz har ratificeret Fredsslutningen.